CELEX: 22009D0037
Language: da
Date: 2009-03-17 00:00:00
Title: Afgørelse truffet af Det Blandede EØS-udvalg nr. 37/2009 af 17. marts 2009 om ændring af bilag XXI (Statistikker) til EØS-aftalen

28.5.2009   
            
            
               DA
            
            
               Den Europæiske Unions Tidende
            
            
               L 130/31
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 37/2009
   af 17. marts 2009
   om ændring af bilag XXI (Statistikker) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XXI til aftalen blev ændret ved afgørelse nr. 131/2008 truffet af Det Blandede EØS-udvalg den 5. december 2008 (1).
            
         
               (2)
            
            
               Kommissionens forordning (EF) nr. 1062/2008 af 28. oktober 2008 om gennemførelse af Europa-Parlamentets og Rådets forordning (EF) nr. 453/2008 om kvartalsstatistikker over ledige stillinger i Fællesskabet for så vidt angår sæsonkorrektionsmetoder og kvalitetsrapporter (2) bør indarbejdes i aftalen.
            
         
               (3)
            
            
               Europa-Parlamentets og Rådets forordning (EF, Euratom) nr. 1101/2008 af 22. oktober 2008 om fremsendelse af fortrolige statistiske oplysninger til De Europæiske Fællesskabers Statistiske Kontor (kodificeret udgave) (3) bør indarbejdes i aftalen.
            
         
               (4)
            
            
               Forordning (EF, Euratom) nr. 1101/2008 ophæver forordning (Euratom, EØF) nr. 1588/90 (4), som er indarbejdet i aftalen, og som derfor bør slettes af aftalen.
            
         
               (5)
            
            
               Forordning (EF, Euratom) nr. 1101/2008 er en kodificeret udgave af forordning (Euratom, EØF) nr. 1588/90, og de nuværende EØS-tilpasninger til sidstnævnte bør derfor bevares —
            
         TRUFFET FØLGENDE AFGØRELSE:
   Artikel 1
   I bilag XXI til aftalen foretages følgende ændringer:
   
               1)
            
            
               Følgende punkt indsættes efter punkt 18v (Europa-Parlamentets og Rådets forordning (EF) nr. 453/2008):
               
                           »18va.
                        
                        
                           
                              32008 R 1062: Kommissionens forordning (EF) nr. 1062/2008 af 28. oktober 2008 om gennemførelse af Europa-Parlamentets og Rådets forordning (EF) nr. 453/2008 om kvartalsstatistikker over ledige stillinger i Fællesskabet for så vidt angår sæsonkorrektionsmetoder og kvalitetsrapporter (EUT L 285 af 29.10.2008, s. 3).«
                        
                     
         
               2)
            
            
               Punkt 17 (Rådets forordning (EØF) nr. 1588/90) affattes således:
               »32008 R 1101: Europa-Parlamentets og Rådets forordning (EF, Euratom) nr. 1101/2008 af 22. oktober 2008 om fremsendelse af fortrolige statistiske oplysninger til De Europæiske Fællesskabers Statistiske Kontor (kodificeret udgave) (EUT L 304 af 14.11.2008, s. 70).
               Forordningens bestemmelser læses med henblik på følgende tilpasninger:
               
                           a)
                        
                        
                           I artikel 2 indsættes følgende litra:
                           
                                       »k)
                                    
                                    
                                       EFTA’s statistiske kontors personale: EFTA-sekretariatets personale, der arbejder i samme lokaler som Eurostat.«
                                    
                                 
                     
                           b)
                        
                        
                           I andet punktum i artikel 5, stk. 1, erstattes ordet »Eurostat« af »Eurostat og EFTA's statistiske kontor«.
                        
                     
                           c)
                        
                        
                           I artikel 5, stk. 2, indsættes følgende afsnit:
                           »Fortrolige statistiske data, der sendes til Eurostat via EFTA's statistiske kontor, er også tilgængelige for dette kontors personale.«
                        
                     
                           d)
                        
                        
                           I artikel 6 læses ordet »Eurostat« med henblik herpå således, at det også omfatter EFTA's statistiske kontor.«.
                        
                     
         Artikel 2
   Den islandske og den norske udgave af forordning (EF) nr. 1062/2008 og (EF, Euratom) nr. 1101/2008, der offentliggøres i Den Europæiske Unions Tidendes EØS-tillæg, er autentiske.
   Artikel 3
   Denne afgørelse træder i kraft den 18. marts 2009, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (5).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 17. marts 2009.
      
         
            På vegne af Det Blandede EØS-udvalg
         
         Alan SEATTER
         
         
            Formand
         
      
   
   
      (1)  EUT L 25 af 29.1.2009, s. 40.
   
      (2)  EUT L 285 af 29.10.2008, s. 3.
   
      (3)  EUT L 304 af 14.11.2008, s. 70.
   
      (4)  EFT L 151 af 15.6.1990, s. 1.
   
      (5)  Ingen forfatningsmæssige krav angivet.